**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**zákon**

z ... 2023,

**ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 346/2018 Z. z. o registri mimovládnych neziskových organizácií v znenízákona č. 390/2019 Z. z., 364/2020 Z. z. sa mení a dopĺňa takto:

1. V § 3 ods. 5 a 6 znie:

„(5) Ak ide o zapisovanú osobu, ktorá je organizačne podriadená zahraničnej fyzickej alebo právnickej osobe alebo ktorej aktivity sú riadené alebo financované zahraničnou fyzickou alebo právnickou osobou alebo ktorá koná na základe rozkazu, požiadavky, pod vplyvom, alebo pod kontrolou zahraničnej fyzickej alebo právnickej osoby, do registra sa zapisuje označenie „zahraničný agent“.

(6) Za zahraničného agenta sa takisto označuje aj každá zapisovaná osoba, ktorá je organizačne podriadená zahraničnému agentovi alebo ktorej aktivity sú riadené alebo financované zahraničným agentom alebo ktorá koná na základe rozkazu, požiadavky, pod vplyvom alebo pod kontrolou zahraničného agenta.“.

Nasledujúce odseky sa primerane prečíslujú.

1. Za § 4 sa vkladá nový § 4a, ktorý znie:

„§ 4a Zahraniční agent

(1) Názov zahraničného agenta musí pri aktivitách vykonávaných na území Slovenskej republiky a na informačných, propagačných, edukačných alebo komerčných materiáloch obsahovať zreteľný dodatok „Pozor! Zahraničný agent.“. Tento dodatok musí byť uvedený vždy minimálne s rovnakým dôrazom, s akým je uvádzaný aj samotný názov zahraničného agenta.

(2) Ministerstvo vnútra zápis zahraničného agenta do registra odmietne, ak z podkladov predložených k návrhu na zápis zahraničného agenta do tohto registra alebo z informácií, ktorými disponujú orgány štátnej moci vyplýva, že:

* 1. ide o zahraničného agenta konajúceho proti záujmom Slovenskej republiky,
  2. účel a ciele zahraničného agenta nie sú v súlade s právnym poriadkom Slovenskej republiky,
  3. zakladacia listina nie je v súlade s právnym poriadkom v Slovenskej republike.

(3) Ak ministerstvo návrh na zápis zahraničného agenta do Ústredného registra zahraničných agentov odmietne, tak sa zahraničný agent zrušuje.

**Čl. II**

Tento zákon nadobúda účinnosť 1. januára 2024.